10 Službeni list Europske unije 03/Sv. 18 31990L0119 L 71/36 SLUŽBENI LIST EUROPSKIH ZAJEDNICA 17.3.1990. DIREKTIVA VIJEĆA od 5. ožujka 1990. o uzgoju uzgojno valjanih hibridnih svinja (90/119/EEZ) VUEĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Direktivu Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (!) i posebno njezin članak 8., uzimajući u obzir prijedlog Komisije, budući da je Direktiva 88/661/EEZ bila posebno namijenjena postupnoj liberalizaciji prometa uzgojno valjanim hibridnim svinjama unutar Zajednice; budući da je u tu svrhu potrebno dodatno usklađivanje u pogledu prihvaćanja takvih životinja za uzgoj; budući da se odredbe koje uređuju prihvaćanje za uzgoj, odnose na životinje kao i njihovo sjeme, jajne stanice i zametke; budući da je, u tom pogledu, potrebno spriječiti nacionalne odredbe koje se odnose na prihvaćanje za uzgoj uzgojno valjanih hibridnih svinja i njihova sjemena, jajnih stanica i zametaka od izricanja zabrane ili ograničenja u prometu unutar Zajednice ili zapreka u odnosu na to, bilo u slučaju prirodnog pripusta, umjetnog osjemenjivanja ili vađenja jajnih stanica ili zametaka; budući da se ženke ili mužjaci uzgojno valjanih hibridnih svinja, njihovo sjeme, jajne stanice i zameci ne smiju podvrći nikakvoj zabrani, ograničenju ili zapreci koja je povezana s uzgojem; budući da odredba prema kojoj sjemenom, jajnim stanicama i zamecima mora rukovati službeno ovlašteno osoblje pruža potrebna jamstva za postizanje željenog ishoda; budući da je, u svjetlu posebnih trenutačno važećih uvjeta u Španjolskoj i Portugalu, potrebno osigurati duže vremensko razdoblje za primjenu ove Direktive u spomenutim državama članicama, DONIJELO JE OVU DIREKTIVU: Članak 1. Države članice osiguravaju, ne dovodeći u pitanje zdravstvena pravila za životinje, nepostojanje zabrana bilo koje vrste ili ograničenja ili zapreka s obzirom na: — prihvaćanje za uzgoj uzgojno valjanih hibridnih krmača i nazimica, (*) SL L 382, 31.12.1988., str. 36. — prihvaćanje uzgojno valjanih hibridnih nerasta za prirodni pripust, — prihvaćanje za umjetno osjemenjivanje uzgojno valjanih hibridnih nerasta čije linije su bile ispitane u vezi s proiz- vodnim osobinama i procjene u vezi s njihovom genetskom vrijednosti, — upotrebu sjemena od nerasta navedenih u trećoj alineji, — prihvaćanje za  službena  ispitivanja  uzgojno _ valjanih hibridnih nerasta ili upotrebu sjemena tih nerasta, u količi- nama potrebnim za praćenje njihovih proizvodnih osobina i procjenu njihove genetske vrijednosti, — upotrebu jajnih stanica ili zametaka uzgojno valjanih hibridnih krmača i nazimica. Članak 2. Države članice osiguravaju da, ne dovodeći u pitanje zdrav- stvena pravila za životinje, u svrhu stavljanja u promet, služ- beno odobreni centar ili službeno ovlašteno osoblje prikuplja, obrađuje i pohranjuje sjeme, jajne stanice i zametke. Članak 3. Države članice donose zakone i druge propise potrebne za usklađivanje s ovom Direktivom najkasnije do 1. siječnja 1991. One o tome odmah obavješćuju Komisiju. Međutim, Kraljevina Španjolska i Portugalska Republika imaju dodatno dvogodišnje vremensko razdoblje za usklađivanje s ovom Direktivom. Članak 4. Ova je Direktiva upućena državama članicama. Sastavljeno u Bruxellesu 5. ožujka 1990. Za Vijeće Predsjednik J. WALSH